PIÈCES A L’APPUI. 
A. 
Qdc 3&otne. 
Bel Idoine se siet desous la verde olive 
En son père vergier, à soi tence et estriye ; 
De vrai cueur sospirant, se plaint : « Lasse chetive ! 
)i Amis, riens ne m’i vault, sons, note, ne estive; 
« Quant ne vos puis véoir n’ai talent que plus vive. » 
He Diex ! 
Qui d’amour sent dolour et paine 
Bien doit avoir joie prochaine. 
« Aimi lasse, fait-elle, com ci a longue attente ! 
» Cuens Garsiles amis, por vous sui en tourmente. 
» Amis, la vostre amours me livre tel entente , 
» Qu’en lermes et en plours reserai ma jouvente : 
» N’en puis vive eschapper se ne vous voie ou sente. » 
He Diex! 
Qui d’amour sent dolour et paine 
Bien doit avoir joie prochaine. 
« Mar fu onques la guerre de mon père esméue 
» Par quoi en cest païs est vostre gent venue ! 
» Tant l’avez par vos armes richement maintenue 
» Qu’afinée l’avez et la pais conséue. 
» Mais, ainçois, fu la vie maint chevalier tolue. » 
He Diex ! 
Qui d’amour sent dolour et paine 
Bien doit avoir joie prochaine. 
